В птичарниците могат да се използват многоредови системи. Когато се използват многоредови системи, се прилагат следните правила:
 а)
 многоредови системи могат да се използват само за птици родители от вида Gallus gallus, кокошки носачки, ярки за бъдещо производство на яйца, ярки за бъдещи птици родители и мъжки пиленца от генетична линия на кокошки носачки;
 б)
 при многоредовите системи на отглеждане използваемата площ е разположена на не повече от три реда, включително нивото на пода;
 в)
 повдигнатите редове се конструират така, че да се предотврати падането на изпражнения върху птиците от по-долните редове, и са оборудвани с ефикасна система за отстраняване на оборския тор;
 г)
 всички редове позволяват лесно инспектиране на птиците;
 д)
 многоредовите системи гарантират, че всички птици могат да се придвижват свободно и лесно до различните нива или до междинните зони;
 е)
 многоредовите системи са конструирани така, че да бъде осигурен за всички птици лесен и еднакъв достъп до откритите пространства.
 5. Птичарниците са оборудвани с кацалки и/или с издигнати повърхности за седене. Кацалките и/или издигнатите повърхности за седене се осигуряват за птиците от ранна възраст в размери или пропорции, съизмерими с големината на групата и на птиците, в съответствие с част IV на приложение I.
 6. Подвижните птичарници могат да се използват за домашни птици, при условие че се преместват редовно по време на производствения цикъл, за да се осигури наличието на растителност за птиците, и най-малко между всяка партида домашни птици. Посочената в раздели 4—9 от част IV на приложение I гъстота на животните при домашните птици за угояване може да достигне най-много 30 kg живо тегло/m2, стига площта на пода на подвижното помещение да не надвишава 150 m2.
 Член 16
 Изисквания по отношение на растителността и характеристики на откритите пространства
 1. Откритите пространства за домашните птици трябва да са привлекателни за птиците и да са напълно достъпни за всички птици.
 2. В случай на птичарници, които са разделени на отделни помещения с цел в тях да се помещават много стада, откритите пространства, които са свързани с всяко едно помещение, се отделят, за да се гарантира, че контактът с други стада е ограничен и че птиците от различни стада не могат да се смесват.
 3. Откритите пространства за домашни птици са покрити основно с растителност, съставена от най-различни растения.
 4. Откритите пространства осигуряват за птиците достатъчно на брой защитни съоръжения или заслони, или храсти, или дървета, разпределени в рамките на цялото открито пространство, за да се гарантира, че птиците използват балансирано цялото открито пространство.
 5. Растителността в откритото пространство се поддържа редовно, за да се намали възможността за излишък на хранителни вещества.
 6. Откритите пространства не се простират отвъд радиус от 150 m от най-близкия отвор за вход/изход на птичарника. Допустимо е обаче разширение до 350 m от най-близкия отвор на сградата, при условие че на територията на цялото открито пространство има равномерно разпределени достатъчно на брой заслони за предпазване от неблагоприятни метеорологични условия и хищници, като заслоните са най-малко четири на хектар. Що се отнася до гъските, откритото пространство трябва да позволява на птиците да задоволят